google/wiki40b huggingface dataset:
Vågan (Lenvik)

Vågan er ei bygd i Lenvik kommune, Troms. Bygda ligger ved Laksfjorden på Senja, en mil sør for tettstedet Silsand. Like over fjorden i nord ser man så godt som hele byen Finnsnes. Vågan ligger ved fylkesvei 227, som går fra krysset mot fylkesvei 860, innerst i Laksfjorden i vest, og fortsetter fra Vågan til Russevåg og Solberg.
Vågan ligger ved Klauvneset, bare noen kilometer fra det gamle handelsstedet Klauva, hvor det er en rekke hustufter som vitner om en svunnen storhetstid. Det er også et lite gravsted på stedet. Klauva hadde sine glansdager på 1800-tallet, men har nå vært fraflyttet i en årrekke. Det er ikke veiforbindelse dit, men stedet er et populært utfluktsmål sjøveien.
Vatikanets hemmelige arkiv

Vatikanet hemmelige arkiv (latin: Archivum Secretum Vaticanum, italiensk: Archivio Segreto Vaticano; forkortet ASV) er et sentralt forvaringssted for alle dokumenter som utferdiges av Den hellige stol. Arkivet inneholder derutover statlige dokumenter, korrespondanse, pavelige regnskapsbøker og mange andre dokumenter som kirken har bygd opp gjennom århundrene. Vatikanets hemmelige arkiv ligger i Vatikanstaten.

Beskrivelse

På 1600-tallet ble arkivet utskilt fra Vatikanets bibliotek etter ordre fra pave Paul V. Arkivet var helt stengt for utenforstående til sent på 1800-tallet, da det ble gjenåpnet av pave Leo XIII.
Vatikanets hemmelige arkiv er blitt beregnet til å inneholde nær 85 hyllekilometer.
Ifølge Vatikanets nettsted går den eldste bevarte dokumenter tilbake til slutten av 700-talet e.Kr. Overføring og politiske omveltninger førte til et nesten totalt tap av alt arkivmateriale før pave Innocens III. Fra 1198 og fremover er det mer komplette arkiver, selv om dokumentasjonen er noe knapp før 1200-tallet. Dokumentasjonen omfatter for eksempel kong Henrik VIII av Englands begjæring om en opphevelse av ekteskap og brev av Michelangelo.
Inngangen til arkivet grenser til Vatikanmuseene og er gjennom Porta di Santa Anna på Via di Porta Angelica. Det er ikke offentlig tilgjengelig  internettilgang, og utvalgte forskere må i forkant spørre etter det eksakte dokument de vil se. Derfor må de i forkant vite at et slikt dokumenter finnes. Materiale datert etter 1939 er per 2019 ikke tilgjengelig for allmennheten. Katalogen er ikke ferdigstilt.
Unntaksvis kan særlige hensyn tilsi en førtidig publikasjon av arkivmateriale. Dette gjelder for eksempel materiale knyttet til annen verdenskrig: Bokbindene med Actes et documents du Saint Siège relatifs à la Seconde Guerre Mondiale, publisert fra 1965 til 1981.

Navn

Bruken av ordet «secretum» i navnet Archivum Secretum Vaticanum skal forstås som «privat», det vil si pavens eget.
Det er deler av arkivene som faktisk er «hemmelige», i betydningen gradert. Dette omfatter kirkelig materiale fra pontifikater som varte til ca. 70 år siden, og materiale knyttet til privatpersoner kan ofte være klausulert i en enda lengre periode.
Apache Maven

Apache Maven er et byggesystem som primært blir brukt for Java-prosjekter, Ordet maven betyr «akkumulatur av kunnskap» på Yiddish. Maven beskriver hvordan programvare bygges og dets avhengigheter. I motsetning til Apache Ant, bruker det konvensjoner for byggeprosedyren, og bare unntak må skrives ned. En XML-fil beskriver hvordan programvareprosjektet blir bygd, dets anhengigheter av andre eksterne moduler og komponenter, byggingens rekkefølge, kataloger og plug-ins. Det kommer med pre-definerte målsetninger for å utføre bestemte veldefinerte oppgaver, slik som kompilering av kode og dens pakking. Maven laster ned Java-biblioteker dynamisk, og plug-ins fra en eller flere oppbevaringssteder for programvare, slik som Maven 2 Central Repository og lagrer det i en lokal cache.
Maven kan også bli brukt som byggesystem for prosjekter skrevet i C#, Ruby, Scala og andre programmeringsspråk. Maven utvikles av Apache Software Foundation, hvor det tidligere var en del av Jakarta-prosjektet.
Mount Bellows

Mount Bellows er et fjell som rager 2 390 moh., beliggende seks kilometer vest for Layman Peak ved østsiden av Ramseybreen i Antarktis. Det ble navngitt av Advisory Committee on Antarctic Names (US-ACAN) etter Frederick A. Bellows i U.S. Navy som var sambandsmann ved McMurdo-basen i 1964.
White Box Enterprise Linux

White Box Enterprise Linux er en tidligere Linux-distribusjon, som var basert på Red Hat Enterprise Linux. Distribusjonen ble sponset av Beauregard Parish Library i Louisiana.
Distribusjonen blir ikke lenger aktivt utviklet. Siste versjon var fra 2007.
Malthodes crassicornis

Utbredelse

Malthodes crassicornis finnes i Europa og østover i Asia. Finnes sør i Norge, men er ikke vanlig.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Ikavisk uttale

Ikavisk uttale (kroatisk: Ikavski govor eller ikavica) er et språkfenomen og en av tre uttaler innen kroatisk som er blitt utviklet fra det protoslaviske lydfenomenet jat, Ѣ. Samtlige tre uttaler ble utviklet i middelalderen, der ijekavisk uttale og ekavisk uttale kom til å utgjøre de andre to uttaleformene.

Utbredelse

Ikavisk uttale brukes innen alle tre kroatiske dialekter men for det meste innen čakavisk dialekt, der det nesten helt dominerer, og štokavisk dialekt, der det benyttes i visse geografiske områder. Innen kajkavisk dialekt er ikavisk uttale idag en sjelden foreteelse men finnes i en viss utstrekning i blant annet noen landsbyer i nordlige Istria og Gorski kotar.
Uttalen er som mest utbredt langs hele Kroatias kystland og dets nærliggende områder. Dette område omfatter Istria, Kvarnerbukten, Primorje, Gorski kotar, Lika, Dalmatia, Zagora og samtlige øyer i den kroatiske skjærgården. Uttalens utbredningsområde fortsetter imidlertid inn i Bosnia-Hercegovina der den brer ut seg i vestre Hercegovina og sørvestre Bosnia. Språklommer forekommer imidlertid også oppe i Posavina, Baranja og Bačka. Historisk sett var uttalens utbredning større og omfattet tidligere også Bosanska Krajina samt deler av Zagorje.
Også burgenlandkroater og molisekroater taler dialekter med ikavisk uttale.
Proplerodia

Utseende

Middelsstore, kraftige, lyst brunlige trebukker. Antennene er nokså kraftige og noe lengre enn kroppen. Pronotum er rektangulært uten tenner på sidene. Dekkvingene er avsmalnende bakover med markerte "skuldre", med lyse, opphøyde lengderibber.

Utbredelse

Slekten er utbredt i Brasil og Bolivia.
Vivo cantando

Eurovision Song Contest

Salomé var håndplukket av den spanske kringkasteren til å representere landet på hjemmebane i Eurovision Song Contest 1969. I den nasjonale finalen på Mallorca vant «Vivo cantando» en overlegen seier og ble Spanias bidrag til den internasjonale finalen. Sangen er et sprudlende uptempo-nummer, og Salomé fremførte den sammen med tre mannlige støttevokalister.
I Eurovision Song Contest i Madrid 29. mars var «Vivo cantando» det tredje bidraget ut på scenen av til sammen 16 deltakere. I avstemningen fikk den 18 poeng – like mange som Storbritannias «Boom Bang-a-Bang» med Lulu, Nederlands «De troubadour» med Lenny Kuhr og Frankrikes «Un jour, un enfant» med Frida Boccara. Det var imidlertid ingen regler som sa at det bare skulle være én vinner. Dermed ble alle fire landene erklært som vinnere, for første – og eneste – gang i historien. Året etter ble reglene endret, slik at det bare kan være ett land som vinner Eurovision Song Contest. «Vivo cantando» fikk ett av ti mulige poeng fra den norske juryen, noe som betyr at én av de ti norske dommerne hadde sangen som sin favoritt.
Seieren var Spanias andre, og den andre på rad. Dette er også Spanias hittil siste seier i Eurovision Song Contest.

Sangen

«Vivo cantando» er en kvikk og lystig poplåt, der sangeren forteller sin kjære om alle de positive endringene han har brakt med seg inn i livet hennes. Blant annet lever hun nå livet sitt syngende.
I finalen hadde Salomé med seg tre mannlige støttevokalister, og hun stilte i en ikonisk turkis buksedress, kreert av den spanske klesdesigneren Manuel Pertegaz. Antrekket var dekket av porselenslignende perler som beveget på seg når Salomé danset. Dansingen hennes ble også lagt merke til, siden dette brøt med tradisjonene i Eurovision Song Contest om at artisten helst skulle stå stille og fremføre melodien. Flere andre artister, blant annet britiske Lulu og irske Muriel Day, brøt også dansetradisjonen dette året, uten at det fikk noen konsekvenser.

Andre innspillinger

Salomé spilte inn sangen på seks språk: spansk, katalansk («Canto i vull viure»), baskisk («Kantari bizi naiz»), engelsk («The Feeling of Love»), fransk («Alors je chante») og italiensk («Vivo cantando»).
«Vivo cantando» ble etterfulgt avJulio Iglesias med «Gwendolyne» i Eurovision Song Contest 1970.
Akademos

Athens redningsmann

En fortelling som tradisjonelt ble fortalt om ham er at Thesevs røvet den vakre Helena, kjent for sin rolle i Trojakrigen som fortalt i Homers Iliaden. Hennes to brødre, de senere guddommeliggjorte dioskurene, Kastor og Polydevkes, angrep Attika for å ødelegge Athen som var Thesevs' hjemby, og frigjøre deres søster Helena. Akademos avslørte imidlertid for tvillingbrødrene hvor Thesevs holdt Helena skjult ved Afidna og han reddet således Athen fra ødeleggelse.
Av denne årsaken viste Tyndareos og hans slekt Akademos stor takknemlighet, og uansett når lakedaemoniere (spartanerne) invaderte Attika, sparte de alltid det landet som tilhørte Akademos som lå ved elven Kephissós (i dag Kifisós), seks stadia (rundt 1080 meter) fra Athen. Det lå utenfor bymurene på nordvestsiden av Athen. Dette stykket med land ble siden prydet med prydplanter og oliventrær, og ble kalt for Akademia etter sin opprinnelige eier.
Navnet Akademos ble knyttet til . I denne lunden ga Platon sine forelesninger. Stedet var hellig for Athene, visdommens gudinne, og andre guddommer. Denne lunden hadde hennes religiøse kult siden bronsealderen, som kanskje var assosiert med heltegudene Kastor og Polydevkes, som sammen med helten Akademos. Ved klassisk tid hadde navnet for stedet utviklet seg til Akademeia. Den olivenolje som ble framskaffet fra hellige lunden ble distribuert som priser ved de panathenske leker Panathenaia og inneholdt i vakkert dekorerte panathenske amforaer som ble gitt til seierherrene.
Akademeia er kilden for ordet akademi. Grunnet Akademos' navn har det blitt knyttet til det arkaiske navnet på stedet for Platons Akademi, Hekademeia
Jean Verdier

Bakgrunn

Jean Verdier studerte katolsk teologi og filosofi ved presteseminaret i Rodez og trådte i 1886 inn Saint-Sulpice-kongregasjonen.

Prest

I 1887 ble han presteviet og ble deretter dosent ved presteseminaret i Périgueux, som han ledet fra 1898 til 1912. Fra 1912 til 1920 var han fakultetsmedlem og superior vced ordenens seminar Des Carmes i Paris. I 1923 ble han æreskanonikus i Paris. Fra 1926 til 1929 ledet han ordenen i egenskap av stedfortredende superior og så som generalsuperior. I 1929 ble han generalvikar i erkebispedømmet Paris og apostolisk protonotar.

Erkebiskop

Senere i 1929 ble han erkebiskop av Paris. Pave Pius XI eleverte ham den 16. desember 1929 som kardinalprest med tittelkirken Santa Balbina, og bispeviet ham den 29. desember - medkonsekratorene var Alfred-Henri-Marie Baudrillart, generalvikar av Paris, og Emmanuel-Anatole Chaptal, som begge var hjelpebiskoper i Paris. 
Som pavelig legat representerte han Paven ved mange anledninger utenlands. 
Han var motstander av fascismen.
Etter Krystallnatten i november 1938 offentliggjorde kardinalen et felles brev med kardinalene Jozef-Ernest Van Roey (erkebiskop av Mechelen) og Alfredo Ildefonso Schuster (erkebiskop av Milano) som han kritiserte drapene og beklaget «det dødelige utfall av Tysklands [rase]]lære: Veldig nær oss, i under påskudd av raserettigheter, jaktes tusenvis av mennesker som ville dyr, fratas deres av deres eiendom, og reduseres til pariaer som forgjeves søker asyl blant sibilserte, ogh et stykke brød.».
Han beskrev annen verdenskrig som «et korstog ... Vi kjemper for å bevare folkenes frihet verden rundt, det måtte være om de er av et stort eller et lite folk, og for å verge deres eiendom og deres liv. Ingen annen krig har hatt mål som er mer åndelige, moralske og kort sagt mer kristne».
Han døde 9. april 1940 i Paris og ble bisatt i katedralen, Notre-Dame.
André Olbrich

Musikkstil

Olbrichs stil er influert av hans favorittband Judas Priest, Megadeth og Black Sabbath. Han er med på Guitar Worlds liste over «100 beste metal-gitarister» på en 76.-plass.
Fellestjenestene for museene i Rogaland

Bakgrunn

I 2011 ble det vedtatt Regional plan for museum 2011-2014 i Rogaland. I planen heter det at: 
«Framleis er musea forholdsvis små og har vanskar med å dekka alle fagområde og ansvarsoppgåver på ein tilfredsstillande måte. Dette gjeld særleg i høve til samlingsforvaltning, og det kan synast aktuelt å etablera ei ordning
med fellestenester som ivaretek fellesbehov/løysingar.»
I tråd med dette opprettet Rogaland Fylkeskommune flere felles stillinger innen samlingsforvaltning for Norsk Oljemuseum og de fem regionmuseene i Rogaland – Ryfylkemuseet, Haugalandmuseene, Museum Stavanger, Jærmuseet, Dalane Folkemuseum.
Berit Svendsen

Karriere

Svendsen har utdannelse som sivilingeniør ved institutt for datateknikk og telematikk på Norges tekniske høgskole, og har gjennomført en mastergrad i teknologiledelse (MTM) ved Norges teknisk-naturvitenskapelige universitet i samarbeid med Norges handelshøyskole og Sloan School of Management ved Massachusetts Institute of Technology.
Fra 1988 arbeidet hun med utvikling av ISDN ved Televerkets forskningsinstitutt på Kjeller.

Telenor

Svendsen ble ansatt som teknologidirektør (CTO) i Telenor i 2000 og var samtidig leder for forskningsavdelingen fra 2001 til 2003, med plass i konsernledelsen. I 2005 ble Svendsen leder for fastnettdivisjonen Telenor Nordic Fixed.
23. april 2008 ble Svendsen utnevnt til administrerende direktør (CEO) i dekoder- og kortteknologiselskapet Conax, et heleid datterselskap av Telenor Broadcast.
Svendsen var konserndirektør i Telenor og administrerende direktør i Telenor Norge fra 20. september 2011 til hun trakk seg 4. september 2018.

Andre verv

Svendsen er styremedlem i DNB og EMGS, samt styreleder i daværende Canal Digital kabel, nå Telenor.
Eklektisisme

Eklektisisme (av gresk eklektikos «utvelgende») er en form for stilblanding. Det er en konseptuell tilnærming som ikke holder fast ved kun et enkelt paradigme eller et sett av regler. I stedet søker man løsninger med mulighet til å implisere og innarbeide flere ulike teorier, både innenfor form, stil og idé, der målet er å oppnå komplementær innsikt i studiet av et objekt eller tolkning av et tema.
Innenfor filosofien benyttes begrepet eklektisme i de situasjoner der det er ønskelig og ofte nødvendig å benytte ulike teorier med utgangspunkt i flere filosofer, for å oppnå en tilfredsstillende problemløsning med mulighet til praktisk anvendelse. Innen filosofi kan eklektisk kalles multifaktoriell, og en eklektisk analyse karakteriseres ved at man analyserer en helhet som summen av dets deler. Eklektisk tenkning betraktes da som det motsatte av dialektisk (der argument/filosofiretninger settes opp mot hverandre).
Gisela Mota Ocampo

Attentatet

På morgenen 2. januar 2016, dagen etter at hun hadde blitt innsatt i borgermesterembetet, tok minst fire bevæpnede menn seg inn i hennes hjem i Pueblo Viejo, hvor hun ble skutt og drept i inngangen til huset. Kort tid etter tok politiet opp jakten på drapsmennene, hvorpå to av dem ble drept og to voksne og én ungdom ble arrestert.
Umiddelbart etter attentatet ble det rapportert at motivet var uklart, men ifølge BBC ble en rekke meksikanske borgermestere myrdet av narkotikabander i 2015.
Super Egon

Super Egon er et tegneseriealbum gitt ut i Norge i 1983. Første album het Sannheten om Supermannen og er tegnet av Jan og Efepé. Oversatt til norsk av Terje Dyrøy.
Skärmarbrink tunnelbanestasjon

Skärmarbrink tunnelbanestasjon er en stasjon på Stockholms tunnelbane i bydelen Johanneshov.
Stasjonen ble innviet 1. oktober 1950 som den femte stasjonen. Den trafikkeres av linje 1 (grønn linje) og ligger mellom stasjonene Gullmarsplan og Hammarbyhöjden (linje 17) og Blåsut (linje 18/28).
Stasjonen består av en utendørs plattform med inngang via en gangbro som går mellom Pelargatan i Johanneshov og Palandergatan i Hammarbyhöjden.
Fra 1. oktober 1950 til 16. april 1958 het stasjonen Hammarby.
Arthur Arntzen

Rollefiguren «Oluf»

I 1967 utga Arthur Arntzen den første boka med sin komiske skikkelse «Oluf Rallkattli» eller «Oluf i Raillkattlia», en frittalende småbruker fra Tromsdalen som kommenterer fenomener i samtida. Arntzen opptrådte siden selv i rollen som Oluf, karakteristisk iført «oluf-lue», svart loslue med øreklaffene ut, i revyer og en lang rekke innslag i NRKs radio- og fjernsynssendinger på 1970- og 80-tallet. Det ble også utgitt flere lyd- og videoinnspillinger med rollefiguren. Boksalget i serien om Oluf har kommet opp i over 700 000. 
I 1989 ble Oluf-bøkene omarbeidet til et skuespill for Hålogaland teater. Dette ble teaterets største suksessforestilling noensinne, og TV-versjonen ble også en tilsvarende suksess. Også Arntzens siste skuespill, Den fordømte nordlendingen, omhandlet nordnorsk humor.  
Arntzens revyfigur Oluf ble fra 1981 spilt i tospann med skuespiller Asle Myrvoll (1942–2017) i rollen som den mindre begavede, voksne sønnen Lars.
Ruisbroek

Ruisbroek er en landsby i kommunen Sint-Pieters-Leeuw i den belgiske provinsen Flamsk Brabant. Den var tidligere en egen kommune, men ble en deelgemeente i Sint-Pieters-Leeuw i 1977. Den ligger nær opp til Brussels hovedstadsregion, Brussel-Charleroi-kanalen, elven Zenne, jernbanelinjen  Brussel—Mons—Quévy og Brussels ytre ringvei (R0), og er blitt svært urbanisert.
Ruisbroek har en jernbanestasjon på linjen Leuven—Braine-le-Comte. Reisen inn til stasjonen Brussel-Sør tar seks minutter. 
Det er nå mange fransktalende i landsbyen.
Fra Ruisbroek stammer munken, oppdageren og kinamisjonæren Willem van Rubroek (1220-1293), den flamske mystikeren og klosterlederen Jan van Ruusbroec (1293-1381) og ikytologen Max Poll (1908-1991).
Religiøs skeptisisme

Religiøs skeptisisme er en form for skeptisisme som er knyttet til religion, men som ikke må forveksles med ateisme. Religiøse skeptikere tviler på og stiller spørsmål ved religiøse autoriteter og er i seg selv ikke nødvendigvis motstandere av religion. Isteden er de skeptiske i begrenset grad av særskilte og enkelte aspekter av religion, eller skeptiske i stor utstrekning av alle eller det meste av religiøse trosforestillinger. En del er deister, tror på en gud, men avviser etablerte religioner. 
Den greske filosofen Sokrates (død 399 f.Kr.) var en av de første religiøse skeptikere som er dokumentert; han satte spørsmålstegn ved berettigelsen til trosforestillingene på de ulike gudene i sin samtid. Han var også en uttalt motstander av sofisme.
Thomas Jefferson (1743–1826), USAs tredje president i tiden 1801–1809, skrev i 1819 boken The Life and Morals of Jesus of Nazareth, gjerne omtalt som Jefferson-bibelen. Han var deist og i navnet tilknyttet den anglikanske kirke, men hadde sterke sympatier for unitarismen, en gren av kristendommen som la vekt på fornuftsbasert og dogmefri tro. Jefferson trodde ikke på de overnaturlige innslagene i Bibelen og var sterk motstander av det finnes tre guder, treenighetslæren. Jefferson skrev derfor sin egen utgave av Det nye testamente hvor han fjernet alt som var overnaturlig og mente han av den grunn fikk en Bibel som var i langt større grad i samsvar med Jesus' opprinnelige lære og budskap.
Bjørnstjerne Bjørnson-Akademiet

Bjørnstjerne Bjørnson-Akademiet, Det Norske Akademi for Litteratur og Ytringsfrihet er et norsk akademi grunnlagt av forfatteren Knut Ødegård i 2003.  Det har til formål bl.a. å arbeide for fremme av litteratur og for kunnskap også om andre litterære og kulturelle ytringsformer enn de som tilhører vår egen kulturkrets, og for ytringsfrihet i Bjørnstjerne Bjørnsons ånd.  Medlemmene er fremstående norske og utenlandske forskere, forfattere, politikere, journalister.  President er Hege Newth Nouri. Knut Ødegård var president fra 2003 til 2014. I styret sitter ellers Peter Normann Waage (visepresident), Kristenn Einarsson, Thorvald Steen, Thomas Hylland Eriksen, Knut Ødegård og Kari Vogt.  Ine Harrang er administrativ leder.
Plan Norge

Organisasjonen

Plan International ble etablert i Norge i 1996. Plan har fadderskap som basis for sitt innsamlings- og kommunikasjonsarbeid. Per juli 2016 er det 136 000 fadderskap gjennom Plan Norge her i landet. Plans målsetning er at alle barn skal få realisert sine muligheter og at barns rettigheter og verdighet blir respektert i tråd med FNs barnekonvensjon og menneskerettighetene. Plan er religiøst uavhengig og partipolitisk nøytral. Organisasjonen har som mål at de innsamlede midlene fordeles i forholdet 80-20, som vil si at 80 prosent går til utviklingsformål, mens 20 prosent anvendes til innsamling og administrasjon. 
Plan gir årlig ut rapporten Because I am a girl som handler om situasjonen for verdens jenter, og organisasjonen setter spesielt fokus på jenter i forbindelse med rapportlansering, markeringen av den internasjonale jentedagen 11. oktober og utdeling av Jenteprisen.

Plan Internationals historie

Plan International ble etablert i 1937, i Spania. Den britiske krigssreporteren John Langdon-Davies var utenrikskorrespondent under den spanske borgerkrigen, mens Eric Muggeridge jobbet for flyktninger i Spania. Sammen etablerte de Plan. Bakgrunnen var at Langdon-Davies fikk ideen om å etablere et forhold mellom giver og mottaker – en modell som setter barn i sentrum og hvor barn er kjernen i alt Plan gjør. Plans opprinnelige mål var å gi mat, husly og utdanning til spanske barn under den spanske borgerkrigen. Under den andre verdenskrig ble Plan kjent som organisasjonen Foster Parents Plan for War Children, og jobbet i Storbritannia med å hjelpe barn i Europa som hadde mistet sine nære. 
Etter krigen ekspanderte Plan til flere land i Europa og Kina. På 1960-tallet utvidet Plan til flere land i Asia og Latin-Amerika og på 70-tallet til Afrika. Den amerikanske førstedamen Jacqueline Kennedy var ambassadør for Plans 25-årsjubileum i 1962.
Steinkjerhallen

Steinkjerhallen er en flerbrukshall i Steinkjer i Trøndelag. Hallen ble bygget i 1985 med en håndballbane, utvidet i 1995 til 3 håndballbaner og til en storhall i 2011 med friidrettshall, turnhall og et større treningssenter. Halen er administrert av Steinkjerhallen AS eid av kommune og fylkeskommune. Steinkjer videregående skole ligger like ved hallen, og nytter den til undervisning.
Steinkjerhallen AS administrerer også Guldbergaunet idrettspark på vegne av Steinkjer Kommune.
NM i friidrett innendørs 2012 gikk i Steinkjerhallens friidrettshall.
Hewlett Packard Labs

Hewlett Packard Labs, tidligere kalt HP Laboratories, er forskningsgruppen for Hewlett Packard Enterprise med sitt hovedkvarter i Palo Alto, California, USA. Forskningsgruppen har forsknings- og utviklingsfasiliteter rundt om i verden. Hewlett Packard Labs ble etablert i 1966 av HPs grunnleggere Bill Hewlett og David Packard for å skape en organisasjon som var fokusert på fremtiden og ikke var bundet av dag-til-dag forretningsspørsmål.